કેરોલિનાના ગર્વનર બન્યાં બાદ કેરોલિનાના ભૂતપૂર્વ ગર્વનર સાથે પણ હેલીનું નામ ઉછળ્યું હતું. મજાની વાત એ છે કે તે વખતના તેમના રાજકીય હરીફના રાજકીય સલાહકાર તરીકે જાણીતી વ્યક્તિ સાથે પણ નિક્કીનું લફરું હોવાનું કહેવાતું હતું. લેરી મરચન્ટ નામની વ્યક્તિએ કહ્યું હતું કે એક જ વારનો તેમનો સંબંધ હતો. નિક્કીએ તે વાત પણ નકારી કાઢી હતી. કેરોલિનામાં રીપબ્લિક પાર્ટીના નેતાઓમાંથી મીટ રોમનીનું સમર્થન નિક્કીને હતું. 2012માં બરાક ઓબામા સામે પક્ષમાંથી સ્પર્ધામાં ઊભા રહેલાં મીટ રોમની તેમના વાઇસ પ્રેસિડેન્ટ તરીકે નિક્કી હેલીને પસંદ કરશે તેવી વાતો પણ ચાલી હતી. જોકે બાદમાં અન્યની પસંદગી રોમનીએ કરી હતી.